Diskusjon:Insekter

message: Dersom teorien om at insektene har oppstått fra krepsdyrene viser seg å stemme, kan det være interessant å tenke seg hvordan insektenes trakeer har oppstått. (Det kunne også vært interessant å vite størrelsen på forfedrene deres da de krøp opp fra havet, men det får man kanskje aldri vite.)
Som man vet har de fleste krepsdyr gjellene sine ved basis av føttene. Og et dyr med gjeller som tar seg opp på landjorden trenger fremdeles sitt primære pusteapparat for å utveksle gasser. Hovedregelen synes derfor å være at man modifiserer de respirasjonsstrukturene som allerede foreligger istedet for å konstruere noen nye helt fra bunnen av.
Et av hovedproblemene til dyr som puster med gjeller i atmosfærisk luft er uttørring. Et logisk neste skritt ville da være å trekke gjellene langs kroppen inn i fordypninger i kroppsveggen, og siden innsnevre åpningene for å minske væsketapet ytterligere. Den dag i dag kan vi se denne løsningen hos mange av edderkoppdyrene, der bokgjellene som vi i disse tider kun finner hos dolkhalene har trukket seg inn i gjellekammere og blitt omdannet til såkalte boklunger som puster luft.
Likeså ser vi at noen edderkoppdyr har blitt ytterligere tilpasset landjorden ved at de tynne veggene på innsiden av disse kamrene selv har begynt å ta betydelig del i selve gassutvekslingen, for til slutt å overta denne helt med det som følge av boklungene her har forsvunnet. Den samlete overflaten av disse veggene er siden blitt mangedoblet og dermed mer effektive ved at kammeret har forgrenet seg i tynne rør som "gjennomhuller" dyret og som igjen forgrener seg i nye og enda tynnere rør. Som en konsekvens kommer hele dyrets indre så og si i direkte kontakt med atmosfæren, og gassutvekslingen kan foregå direkte. Videre modifisering av pusteorganene hvis oppgave er å begrense væsketap og å forsyne kroppen mest mulig effektivt med oksygen (og fjerne karbondioksid) er ikke lett. 
At stamformen til insekter kan ha hatt omdannete gjeller i et kammer som siden er blitt omgjort til trakeer er ikke så vanskelig å forestille seg. 
Basis av krepsdyrenes ekstremiteter er i tillegg som regel utstyrt med utvekster som kalles enditer og epipoditer. Hvis et par av disse hos insektenes stamform tilfeldigvis skulle befinner seg like ved det begynnende gjellekammeret, kunne de ha fungert som et lokk som lå over åpningen for å beskytte mot blant annet fordampning. Om de ble frigjort fra ekstremitetene og kunne vie seg helt og holdent til sin oppgave om å dekke åpningene, ville de til slutt ende opp som den lukkemekanismen vi i dag finner på insektenes spirakler. Denne mekanismen fungerer også fint om insektet har behov for å stenge ute vann som ellers kunne kvalt det. 
Alternativet er at muskler i kroppsveggen er blitt modifisert for å stenge åpningene når det skulle vise seg nødvendig.
Skolopendere og tusenbein er blant de leddyrene som har åpne trakeer, og risikerer derfor å drukne hvis de blir midlertidig oversvømt. De er også langt dårligere til å rasjonere på vannet.
Dette bygningstrekket er enda en av årsakene til insektenes suksess.
Om det virkelig var slik det foregikk for insektenes del er vanskelig å si, men interessant å gruble på er det i alle fall.
thread_title: Trakeenes opprinnelse

message: Ordet vektor i ingressen var uforståelig for meg. Jeg forsøkte å lenke det, men kom til et matematisk begrep. Kanskje «noen» kan lage en ny biologirelevant Vektor (biologi)-artikkel, eller skrive om setningen? MHaugen 11. jun 2006 kl.16:29 (UTC)
replies: text: Hei, har rettet lenken slik at det viser til siden Biologisk vektor. -- Halvard 13. jun 2006 kl.17:51 (UTC)
thread_title: Vektor

message: Artiklene insekter, ekte insekter, gjemtkjevinger, proturer, spretthaler og tohaler reflekterer alle et taxonomisk syn om at klasse insekter er lik Hexapoda. Dette er så langt jeg kan se ikke rådende konsensus i entomologien. Jeg har opprettet en artikkel om Hexapoder for å diskutere problemet der, og kommer til å skrive om de gjeldende artiklene for å reflektere et mer gjengs syn, der Insecta=insekter=egentlige insekter og seksfotinger=hexapoda=entognatha + ectognatha. Petter Bøckman (diskusjon) 23. des. 2015 kl. 17:34 (CET)
thread_title: Taksonomisk opprydding

message: Jeg har nettopp endret 2 ekstern(e) lenke(r) i artikkelen Insekter. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20060215072743/http://www.dirnat.no/wbch3.exe?p=2430 til http://www.dirnat.no/wbch3.exe?p=2430
*La til arkivet https://web.archive.org/web/20050403132034/http://eny3005.ifas.ufl.edu/lab1/index.htm til http://eny3005.ifas.ufl.edu/lab1/index.htm
Med hilsen—InternetArchiveBot (Rapporter feil) 31. jul. 2017 kl. 03:09 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Insekter. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20170602005826/http://www.faunaeur.org/ til http://www.faunaeur.org/
Med hilsen—InternetArchiveBot (Rapporter feil) 20. nov. 2023 kl. 18:41 (CET)
thread_title:  Endret eksterne lenker